Siim Idnurm

Siim Idnurm (sündinud 11. juulil 1942 Tallinnas) on eesti ehitusinsener, tehnikateadlane ja Tallinna Tehnikaülikooli professor.

Ta lõpetas 1960. aastal Tallinna 4. Keskkooli ning 1965. aastal Tallinna Polütehnilise Instituudi ehitusteaduskonna ehitusinsenerina. Ta kaitses samas 1970. aastal Johannes Aare juhendamisel väitekirja "Расчёт тонкостенных металличеслих рам" (Õhukeseseinaliste metallist raamide arvutus) ning sai tehnikakandidaadi kraadi.

Ta töötas aastatel 1971–1991 Eesti NSV Teaduste Akadeemia Küberneetika Instituudis. Aastatel 1992–2000 oli ta Tallinna Tehnikaülikooli ehitusteaduskonna ehitiste projekteerimise instituudi ehituskonstruktsioonide õppetooli dotsent ja 2000–2005 professor. Aastatel 2005–2015 oli ta sillaehituse õppetooli professor, alates 2015. aastast emeriitprofessor.

Töid
Aastatel 1997–2009 projekteeris ta 29 silda, millest ehitati valmis 22.Siim Idnurm Eesti Teadusinfosüsteemis
2007 – Puurmani betoonist kaarsild
2009 – Rannu-Jõesuu terasest võrkkaarsild

Tunnustus
2008 "Aasta betoonehitise" 2007. aasta peaauhinna – Puurmani silla – konstruktiivse osa üks autoreidPuurmani kaarsild Eesti Betooniühingu kodulehel

Viited

Kirjandus
2000 – "Idnurm, Siim". // Eesti teaduse biograafiline leksikon. I kd, A-Ki. Tallinn 2000. Lk 417

Välislingid
Siim Idnurm Eesti Teadusinfosüsteemis

Kategooria:Eesti ehitusinsenerid
Kategooria:Eesti tehnikateadlased
Kategooria:Eesti sillaehitajad
Kategooria:Tallinna Kristiine Gümnaasiumi vilistlased
Kategooria:Tallinna Tehnikaülikooli vilistlased
Kategooria:Tallinna Tehnikaülikooli professorid
Kategooria:Sündinud 1942